PATVIRTINTA

Radviliškio r. Pociūnėlių pagrindinės mokyklos

direktoriaus 2021 m. birželio 25 d

įsakymu Nr. V1- 47 (1.3)

**RADVILIŠKIO R. POCIŪNĖLIŲ PAGRINDINĖS MOKYKLOS MOKINIŲ TĖVŲ (GLOBĖJŲ/RŪPINTOJŲ) INFORMAVIMO IR ŠVIETIMO TVARKOS APRAŠAS**

**I. BENDROSIOS NUOSTATOS**

1. Tėvų (globėjų/rūpintojų) informavimo ir švietimo tvarkos aprašas (toliau – Aprašas) reglamentuoja Radviliškio r. Pociūnėlių pagrindinės mokyklos mokinių ir mokinių tėvų (globėjų/rūpintojų) informavimo ir švietimo tikslą, uždavinius, vaikų mokymosi sėkmę, pažangą bei pasiekimus, mokymosi spragas, lankomumo, elgesio problemas, bendrus reikalavimus ir organizavimą.
2. Aprašas parengtas vadovaujantis Lietuvos Respublikos Švietimo įstatymo 47 straipsnio nuostatomis, Švietimo ir mokslo ministerijos norminiais teisės aktais, mokyklos darbo tvarkos taisyklėmis, mokyklos nuostatais ir kitais teisės aktais.
3. Aprašo paskirtis – tenkinti Radviliškio r. Pociūnėlių pagrindinės mokyklos bendruomenės interesus, užtikrinti konstruktyvų mokinių, tėvų (globėjų,/rūpintojų), mokytojų bendradarbiavimą

**II. TIKSLAS**

1. Sistemingai plėtoti mokyklos ir mokinių tėvų (globėjų/rūpintojų) bendravimą ir bendradarbiavimą, teikiant informaciją apie ugdymo proceso organizavimą mokykloje, vaikų ugdymo(si) poreikius, pasiekimus, pažangą, mokyklos lankymą ir elgesį, organizuojant pedagoginį ir psichologinį tėvų švietimą.
2. Vienyti Radviliškio r. Pociūnėlių pagrindinės mokyklos administracijos, mokinių, jų tėvų (rūpintojų/globėjų), mokytojų ir pagalbą mokiniams teikiančių specialistų pastangas, siekiant aukštesnės mokinių ugdymo(si) kokybės, tikslingo mokytojų ir tėvų (globėjų/rūpintojų) bendradarbiavimo, padedant mokiniams mokytis, mokyklos veiklos įsivertinimo proceso efektyvumo ir veiklos planavimo kokybės.

**III. UŽDAVINIAI**

1. Teikti žinias apie mokykloje vykdomas ikimokyklinio, priešmokyklinio, pradinio, pagrindinio ugdymo ir neformaliojo ugdymo programas, vaikų ir mokinių ugdymo(si) rezultatus, lankomumą, elgesį, mokyklos veiklą ir veiklos rezultatus.
2. Teikti pedagoginių ir psichologinių žinių, ugdant įvairaus amžiaus tarpsnio vaikus, siekti bendrų tikslų esant probleminėms situacijoms.
3. Aktyvinti, tėvų (globėjų/rūpintojų), mokytojų bei darbuotojų dalyvavimą mokykloje esančiose savivaldose, organizuojant mokyklos renginius ir dalyvavimą juose.

**IV. INFORMACIJOS, TEIKIAMOS MOKINIŲ TĖVAMS (GLOBĖJAMS/RŪPINTOJAMS), POBŪDIS**

1. Mokyklos mokinių tėvams (globėjams/rūpintojams) teikiama informacija, susijusi su:
   1. Lietuvos Respublikos Vyriausybės, Švietimo ir mokslo ministerijos, Radviliškio rajono savivaldybės vykdoma švietimo politika ir aktualiais dokumentais;
   2. mokyklos nuostatų, mokyklos strateginio ir metinio veiklos planų pagrindais, mokyklos veiklos kokybės įsivertinimo išvadomis, Nacionalinio mokinių pasiekimų patikrinimo standartizuotų testų rezultatais;
   3. švietimo naujovėmis, paslaugų įvairove, ugdymo(si) tendencijomis;
   4. organizuojamomis mokiniams konsultacijomis, reikalingomis atsiradusioms žinių spragoms šalinti;
   5. mokyklos ugdymo planu, mokymo turiniu, vertinimo sistemomis;
   6. pagrindinio ugdymo pasiekimų patikrinimo organizavimo ir vykdymo tvarka;
   7. mokyklos moksline, projektine, menine, sportine veikla;
   8. mokyklos renginiais;
   9. vaikų mokymusi, lankomumu;
   10. vaikų elgesio klausimais;
   11. profesinio konsultavimo klausimais, vaikui renkantis tolimesnę ugdymosi kryptį;
   12. priimtais Mokyklos tarybos ir direktoriaus patvirtintais nutarimais.

**V. INFORMACIJOS TEIKIMO MOKINIŲ TĖVAMS (GLOBĖJAMS/RŪPINTOJAMS) FORMOS IR BŪDAI**

1. Informacijos teikimo būdai:
   1. elektroniniu paštu;
   2. SMS žinutėmis;
   3. pokalbiai telefonu;
   4. elektroniniame dienyne;
   5. mokyklos internetinėje svetainėje;
   6. mokyklos „Facebook“ paskyroje;
   7. ,,Microsoft Office 365“ „TEAMS“ platformoje;
   8. raštu;
   9. registruoti paštu;
   10. posėdžių ir susirinkimų metu;
   11. individualiai.
2. Mokyklos elektroniniame dienyne „Mano dienynas“ nuolat pateikia informaciją apie vaikų pasiekimus, pažangą, elgesį ir kitomis temomis. Elektroniniame dienyne pateikiama informacija laisvai prieinama visiems dienyno vartotojams.

12. Mokyklos internetiniame puslapyje

[https://www.pociuneliai.radviliskis.lm.lt ir ,,Facebook“ paskyroje skelbiama ir nuolat atnaujinama informaciją apie mokylos veiklą.](https://www.pociuneliai.radviliskis.lm.lt ir ,,Facebook\“ paskyroje skelbiama ir nuolat atnaujinama informaciją apie mokylos veiklą.)

13. Mokykla organizuoja bendrus tėvų ( globėjų/rūpintojų) susirinkimus, juose aptariama mokyklos veikla, strategija, vizija, mokinių pažanga.

1. **Klasių vadovai:**
   1. klasių tėvų susirinkimus inicijuoja ir organizuoja ne rečiau kaip 2 kartus per mokslo metus, susirinkimai organizuojami kontaktiniu ir nekontaktiniu būdu („TEAMS“ platformoje); esant poreikiui, į klasės tėvų susirinkimą gali būti pakviesti dalykų mokytojai, mokyklos vadovai, pagalbos specialistai ir kiti mokykloje dirbantys specialistai;
   2. informuoja apie vaikų mokymąsi ir lankomumą vieną kartą per mėnesį tėvus (globėjus/rūpintojus), neturinčius galimybės prisijungti prie elektroninio dienyno, atspausdina mokinio rezultatus;
   3. likus 5 savaitėms iki pusmečio pabaigos, informuoja auklėtinių tėvus (globėjus/rūpintojus) apie signalinio trimestro įvertinimus;
   4. pasibaigus pusmečiui, tėvams (globėjams/rūpintojams), neturintiems galimybės prisijungti prie elektroninio dienyno, išspausdina mokinio pažangumo ir lankomumo rezultatus;
   5. pasibaigus pusmečiui, per 5 dienas individualiai supažindina tėvus (globėjus/rūpintojus) su mokytojų tarybos ir MVGK nutarimais, jei yra priimtų sprendimų dėl jų vaiko mokymosi, lankomumo, elgesio;
   6. nuolat informuoja auklėtinių tėvus (globėjus/rūpintojus) apie mokiniui skirtą padėką ar nuobaudą;
   7. raštu informuoja auklėtinių tėvus (globėjus/rūpintojus) apie renginius, susirinkimus ar kitą veiklą, kurioje jie  turėtų dalyvauti, ne vėliau kaip prieš 7 kalendorines dienas;
   8. mobiliuoju ryšiu (žinute) informuoja mokinių tėvus (globėjus/rūpintojus) apie jų vaiko nedalyvavimą pamokose;
   9. tėvų (globėjų/rūpintojų) ir klasės vadovo susitarimu įvairią informaciją teikia naudodamasis kontaktiniu tėvų elektroniniu paštu, mobiliuoju telefonu.
2. **Mokytojai:**
   1. informuoja tėvus (globėjus/rūpintojus) apie mokomojo dalyko turinį, vertinimo būdus klasių tėvų susirinkimuose;
   2. informuoja tėvus (globėjus/rūpintojus) apie vaiko mokymo(si) pasiekimus pildydami elektroninį dienyną;
   3. informuoja apie vaiko individualią pažangą ir pasiekimus, mokymosi spragas ir reikiamą pagalbą pagal poreikį.
3. **Specialusis pedagogas-logopedas:**
   1. informuoja tėvus (globėjus/rūpintojus) individualiai pagal poreikį dėl mokinių įvertinimo siekiant pritaikyti ugdymo turinį;
   2. esant reikalui individualiai informuoja tėvus (globėjus/rūpintojus) apie veiklos eigą pritaikant mokiniui ugdymo turinį, apie teigiamus (neigiamus) pokyčius.

**VI. MOKINIŲ TĖVŲ (GLOBĖJŲ/RŪPINTOJŲ) ŠVIETIMAS, BŪDAI**

1. Mokinių tėvų (globėjų/rūpintojų) švietimas susijęs su:
   1. bendravimo ir bendradarbiavimo įgūdžių stiprinimu;
   2. bendruoju pedagoginiu švietimu;
   3. sveikos gyvensenos propagavimu;
   4. fizinio aktyvumo svarbos propagavimu;
   5. tabako, alkoholio bei narkotinių medžiagų vartojimo, smurto prevencija.
2. Mokinių tėvų (globėjų/rūpintojų) švietimo formos:
   1. pokalbiai;
   2. paskaitos;
   3. diskusijos;
   4. seminarai;
   5. konferencijos;
   6. apskritojo stalo diskusijos;
   7. mokymai;
   8. individualus informacinis-konsultacinis švietimas;
   9. organizuojant renginius.
3. Švietimas vykdomas tiek kontaktiniu, tiek nuotoliniu būdu.

**VII. MOKINIŲ TĖVŲ (GLOBĖJŲ/RŪPINTOJŲ) ŠVIETIMO ORGANIZAVIMAS**

1. **Mokykla:**
   1. vykdo apskritojo stalo diskusijas mokytojai – tėvai (globėjai/rūpintojai) – mokiniai;
   2. organizuoja paskaitas tėvams (globėjams/rūpintojams);
   3. organizuoja tyrimus, jų rezultatus pristato tėvams;
   4. vykdo pedagoginį tėvų (globėjų/rūpintojų) švietimą bendrų tėvų susirinkimų metu.
2. **Klasių vadovai:**
   1. vykdo pedagoginį tėvų (globėjų/rūpintojų) švietimą klasių tėvų susirinkimų metu;
   2. vykdo individualią tėvų (globėjų/rūpintojų) informacinę-konsultacinę veiklą;
   3. suteikia galimybę tėvams (globėjams/rūpintojams) lankytis kitų mokytojų pamokose;
   4. rengia tėvams (globėjams/rūpintojams) atviras pamokas;
   5. organizuoja bendrus formalius ir neformalius mokytojų ir tėvų (globėjų/rūpintojų) susitikimus;
   6. įtraukia tėvus (globėjus/rūpintojus) į drausmės klausimų sprendimą.
3. **Mokyklos pedagogai:**
   1. vykdo individualią tėvų (globėjų/rūpintojų) informacinę-konsultacinę veiklą.

**VIII. TĖVŲ DALYVAVIMAS MOKYKLOS SAVIVALDOS INSTITUCIJOSE**

1. Mokinių tėvai (globėjai/rūpintojai) įtraukiami į mokyklos savivaldą.
2. Mokyklos taryboje dalyvaujantys tėvai (globėjai/rūpintojai) svarsto aktualius mokyklos veiklos klausimus, vadovaudamiesi Mokyklos tarybos nuostatais ir Mokyklos tarybos reglamentu, direktoriaus patvirtintu metiniu veiklos planu; Mokyklos taryba atsiskaito juos rinkusiems bendruomenės nariams.
3. Mokyklos tėvų komitete dalyvaujantys tėvai (globėjai/rūpintojai) svarsto aktualias klasių bendruomenių problemas, tariasi dėl klasių bendruomenės veiklos, teikia siūlymus mokyklos administracijai dėl ugdymo kokybės ir mokyklos veiklos tobulinimo.

**IX. BAIGIAMOSIOS NUOSTATOS**

1. Siekiant užtikrinti efektyvų mokyklos ir mokinių tėvų (globėjų/rūpintojų) informavimą ir švietimą, mokinių tėvai (globėjai/rūpintojai) turi nuolat domėtis vaiko ugdymo(si) rezultatais ir bendradarbiauti su mokyklos administracija, mokytojais, klasių vadovais, kitais specialistais, koreguojant ir kontroliuojant vaiko ugdymą(si) ir elgesį.
2. Pageidavimus, pasiūlymus dėl mokinių tėvų (globėjų/rūpintojų) informavimo ar švietimo mokinių tėvai (globėjai/rūpintojai) žodžiu ar raštu gali pareikšti mokyklos direktoriui, direktoriaus pavaduotojui ugdymui, klasių vadovams, aptarti Mokyklos taryboje.
3. Aprašas padeda geriau modeliuoti tėvų (globėjų/rūpintojų) pagalba, ugdant jų vaikus, bei efektyvinti ir valdyti ugdymo(si) pokyčius, tobulinant ugdymo turinį, metodus, formas, didinti mokinių mokymosi motyvaciją, siekti efektyvesnių ugdymo(si) rezultatų, analizuoti pažangos kokybę, skirti pakankamą dėmesį gabių ir mokymosi sunkumų turintiems mokiniams, nukreipti mokinius pagal jų gebėjimus ir polinkius karjeros planavimui, užtikrinant asmenybės ūgtį.

\_\_\_\_\_\_\_\_\_\_\_\_\_\_\_\_\_\_\_

Parengė mokyklos direktorius Anatolijus Gailiūnas